Diari Oficial de la Generalitat Valenciana


Sumari del DOGV 6735, del 15-03-2012 (2012/2535)

Informació pública de la modificació del PEPRI del barri de la Seu-Xerea, en l'àmbit de la unitat d'execució número 4, carrer d'Entença - Escoles del Temple, i catalogació dels edificis del carrer dels Mestres, 7, i Escoles del Temple, 6 i 8.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6735

Data del DOGV
:   15-03-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/2535


Data del document
:   31-01-2012

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació del PEPRI del barri de la Seu-Xerea, en l'àmbit de la unitat d'execució número 4, carrer d'Entença - Escoles del Temple, i catalogació dels edificis del carrer dels Mestres, 7, i Escoles del Temple, 6 i 8. [2012/2535]  
El Ple de l'Ajuntament, en la sessió de 30 de desembre de 2011, ha adoptat l'acord següent:  
«Vista la documentació relativa al projecte de modificació del PEPRI del barri de la Seu-Xerea, en l'àmbit de la unitat d'execució número 4, carrer d'Entença - Escoles del Temple, i catalogació dels edificis del carrer dels Mestres, 7, i Escoles del Temple, 6 i 8, presentada amb data 15 de desembre de 2011, per l'entitat General Constructor, SA, i l'elaborada pel Servici de Gestió del Centre Històric; vistos els informes favorables de la Direcció General de Patrimoni Cultural Valencià de dates 26 de maig de 2004 i 29 d'octubre de 2010; l'informe favorable a la catalogació de la Comissió Municipal de Patrimoni de data 22 de desembre de 2010; així com els informes del Servici de Gestió del Centre Històric, i amb el dictamen favorable de la Comissió d'Urbanisme, Qualitat Urbana i Habitatge, de conformitat amb el que disposen els articles 77.2 i 95, 94.1 i 94.2, 83, 2.a, 96 i 101 de la Llei 16/2005, de 30 de desembre, de la Generalitat, Urbanística Valenciana; l'article 223 del Decret 67/2006, de 12 de maig de 2006, pel qual s'aprova el Reglament d'Ordenació i Gestió Territorial i Urbanística; els articles 34.1, 2) i 47.3, i disposició addicional primera, disposició transitòria primera, de la Llei 4/1998, d'11 de juny, de Patrimoni Cultural Valencià, en la redacció que en fa la Llei 7/2004, de 19 d'octubre, i els articles 47.3 i 123.1.i i 123.2 de la Llei 7/1985, de 2 d'abril, Reguladora de les Bases del Règim Local, en la redacció que en fa la Llei 57/2003, de 16 de desembre, de Mesures per a la Modernització del Govern Local, s'acorda:  
  
  
  
Primer. Sotmetre a informació pública pel termini d'un mes, per mitjà d'anuncis publicats en el Diari Oficial de la Comunitat Valenciana, en un diari no oficial d'àmplia difusió a la localitat, en el tauler d'anuncis de l'Ajuntament de València, i en la pàgina web municipal, el projecte de modificació del PEPRI del barri de la Seu-Xerea, en l'àmbit de la unitat d'execució número 4, carrer d'Entença - Escoles del Temple, i catalogació dels edificis del carrer dels Mestres, 7, i Escoles del Temple, 6 i 8, documentació que consta de:   
  
Part 1. Documents sense eficàcia normativa: 1.1. Memòria informativa i descriptiva; 1.2. Memòria justificativa; 1.3. Plans d'informació: I.1. Proteccions; I.2. Règim urbanístic. Edificació i gestió. Part 2. Documents amb eficàcia normativa: 2.1. Plans d'ordenació: 01. Proteccions; 02. Règim urbanístic. Edificació i gestió; 2.2. Fitxa de planejament. Fitxa de la unitat d'execució 4 modificada; 2.3 Ordenances; 2.4 Fitxes de catàleg: (antecedents: 1. Objecte i àmbit; 2. Base normativa; Part 1. Documents sense eficàcia normativa: 1. Memòria informativa i descriptiva; 2. Memòria justificativa; 3. Estudis complementaris; 4. Plans d'informació;   
Part 2. Documents amb eficàcia normativa: 1. Fitxes de catàleg: 1.1. Palau dels Mestres, carrer dels Mestres, 7; 1.2. Escoles del Temple, 6; 1.3. Escoles del Temple, 8. 2. Plans d'ordenació modificada).  
  
  
Segon. Suspendre la tramitació i atorgament de llicències d'activitat, parcel·lació, edificació i demolició que afecten les parcel·les objecte de la present modificació.  
  
Tercer. Sol·licitar informe a la Direcció General de Patrimoni Cultural Valencià, de la Conselleria de Cultura i Esports, als efectes previstos en l'article 47.3, de la Llei 4/1998, de Patrimoni Cultural Valencià, una vegada conclòs el període d'exposició pública i amb caràcter previ a l'aprovació provisional.  
  
Quart. Facultar el tinent d'alcalde, regidor delegat de l'Àrea d'Urbanisme, Qualitat Urbana i Habitatge, tan àmpliament com procedisca en dret, per a dictar tots els actes que siguen necessaris que amb vista a la plena execució d'este acord, així com comunicar-ho als distints servicis municipals».  
  
I de conformitat amb el que establixen els articles 90.2, i 83.2.a, de la Llei 16/2005, de 30 de desembre, de la Generalitat, Urbanística Valenciana, s'obri el període d'informació pública durant el termini d'un mes per a la presentació d'al·legacions, a comptar de l'endemà de la publicació del present acord en els diaris corresponents. L'expedient està a disposició del públic en les dependències del nou ajuntament, carrer Amadeu de Savoia, número 11, pati A, segona planta, Servici de Gestió del Centre Històric, Secció de Planejament i Gestió, en horari d'atenció al públic, i es pot consultar en la web municipal ().   
  
  
València, 31 de gener de 2012.- El secretari: Manuel Latorre Hernández.